Linda Perry

Linda Perry (s. 15. huhtikuuta 1965 Springfield, Massachusetts) on yhdysvaltalainen laulaja-lauluntekijä ja tuottaja. Hän tuli tunnetuksi 4 Non Blondes -yhtyeen laulusolistina ja myös kirjoitti sen keskeisimmän hitin What’s Up vuonna 1993. Hän on myöhemmin luonut uraa sekä sooloartistina, että Deep Dark Robot yhtyeen laulajana. 

 Elämä ja ura 
Linda Perry syntyi syntyi 15. huhtikuuta 1965 Springfieldissä, Massachusettsissa, osavaltiossa portugalilaiselle isälle ja brasilialaiselle äidille. Taiteellisessa ja musiikillisessa perheessä kasvanut Perry osoitti jo varhain huomattavaa lahjakkuutta ja kiinnostusta musiikkiin, mutta kamppaili nuorena vakavan päihderiippuvuuden kanssa. Teini-ikäisenä hän yritti tuloksetta perustaa useita yhtyeitä San Diegon alueella, mutta huumeongelma esti häntä luomasta uraa. 1980-luvun lopulla hän päätti muuttaa San Franciscoon. 

Hän oli 21-vuotias kun hän raitistui ja alkoi saavuttaa ammatillista edistystä musiikissa. Hänen esiintymisensä Bay Arean yökerhoissa alkoivat herättää paikallisten muusikoiden huomion. Yksi näistä muusikoista oli Christa Hillhouse, joka etsi uutta laulajaa yhtyeeseensä 4 Non Blondes. Hillhouse pyysi Perryä liittymään kokoonpanoon, johon kuuluivat myös Shauna Hall ja Wanda Day. Perry suostui. 

Yhtye solmi sopimuksen Interscope Recordsin kanssa. Yhtyeen esikoisalbumi Bigger, Better, Faster, More julkaistiin vuonna 1992. Aluksi levyn myynti oli hidasta, mutta vuonna 1993 albumi alkoi nousta esiin, kun radiokanavat alkoivat soittaa yhtyeen kappaletta ”What’s Up?”.

Kun Interscope alkoi aktiivisesti markkinoida kappaletta, se alkoi nousta listoille. Kappaleelle tehtiin musiikkivideo, ja MTV otti sen jatkuvaan soittoon, mikä toi yhtyeelle valtavan näkyvyyden. Kappale What’s Up?” kasvoi lopulta valtavaksi kansainväliseksi hitiksi. Vaikka bändi alkoi saavuttaa valtavaa suosiota, kulissien takana yhtye oli vaikeuksissa. Sisäisten riitojen vuoksi Perry ilmoitti lähtevänsä soolouralle vuonna 1995, ja yhtye hajosi pian sen jälkeen.
pienoiskuva|328x328px|Linda Perry vuonna 2024
Perry solmi uuden sopimuksen Interscopen kanssa ja  vuoden 1996 soolodebyytillä In Flight (1996) olivat mukana muun muassa Grace Slick, Lisa Germano ja tuottaja Bill Bottrell, joka tunnetaan myös yhteistyöstään Sheryl Crown kanssa. Albumi oli synkempi kuin Perryn musiikki 4 Non Blondesissa, mutta hän halusi luoda uraa omilla ehdoillaan. Perry perusti lopulta oman levy-yhtiönsä Rockstar Recordsin ja muutti Etelä-Kaliforniaan asumaan. Vuonna 1999 hän julkaisi toisen sooloalbuminsa After Hours, joka oli riisuttu ja lähes blueshenkinen. 

Hän alkoi säveltää ja tuottaa muiden artistien levyjä. Vuonna 2001 Perry kirjoitti yhden uransa suurimmista hiteistä, Christina Aguileran esittämän kappaleen ”Beautiful”. Kappale päätyi Aguileran Grammy-palkitulle vuoden 2002 albumille Stripped, jonka tuotantoon Perry osallistui. Seuraavina vuosina Perry kirjoitti ja tuotti useita hittisinglejä ja albumeita muun muassa Courtney Lovelle, Céline Dionille ja Gwen Stefanille. Yksi tunnetuimmista Perryn kappaleista oli Pinkin listaykköshitti ”Get the Party Started” Vuonna 2005 hän solmi sopimuksen Kill Rock Stars levy-yhtiön kanssa, joka julkaisi deluxe-version Perryn vanhasta In Flight -sooloalbumista. Vuonna 2010 hän julkaisi albumin 8 Songs About a Girl, joka oli hänen uuden yhtyeen Deep Dark Robotin debyytti.  

Perry on naimisissa näyttelijä Sara Gilbertin kanssa. Vuonna 2015 Perry ja hänen puolisonsa Sara Gilbert julkaisivat lastenlevyn nimeltä Deer Sounds. 

 Lähteet 

Luokka:Yhdysvaltalaiset laulaja-lauluntekijät
Luokka:Vuonna 1965 syntyneet
Luokka:Elävät henkilöt
Luokka:Yhdysvaltalaiset musiikkituottajat